
ŠAKIŲ RAJONO SAVIVALDYBĖS TARYBA

SPRENDIMAS

DĖL PRIEDO PRIE TARNYBINIO ATLYGINIMO V.LEBEDŽINSKUI NUSTATYMO

2014 m. kovo 27 d. Nr. T-100
 Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 1 punktu, Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655) 4 punktu, rajono savivaldybės tarybos 2014 m. vasario 27 d. sprendimu Nr. T-48 patvirtintu rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašu ir atsižvelgdama į biudžetinės įstaigos Šakių rajono savivaldybės visuomenės sveikatos biuro 2014 m. kovo 6 d. prašymą, nusprendžia,


nustatyti nuo 2014 m. kovo 1 d. iki 2014 m. gruodžio 31 d. Šakių rajono savivaldybės visuomenės sveikatos biuro direktoriui Viktorui Lebedžinskui 50 proc. priedą prie tarnybinio atlyginimo už įstaigos tikslų įgyvendinimą pagal nustatytus veiklos vertinimo kriterijus ir savivaldybės visuomenės sveikatos rėmimo specialiosios programos priemonių įvykdymą.

